b"\n_START_ARTICLE_\nP\xc3\xb8s\n_START_PARAGRAPH_\nP\xc3\xb8s er det maritime udtryk for det, der i land kaldes spand. En p\xc3\xb8s kan anvendes som \xc3\xb8se fx ved l\xc3\xa6nsning i sm\xc3\xa5b\xc3\xa5de og joller, men anvendes i \xc3\xb8vrigt overalt ombord p\xc3\xa5 et skib, hvor der er brug for en spand.\n_START_SECTION_\nOprindelse\n_START_PARAGRAPH_\nOrdet p\xc3\xb8s stammer fra det hollandske 'puts', og betegnede oprindeligt en spand med et tov monteret p\xc3\xa5 hanken. Midt p\xc3\xa5 p\xc3\xb8sens hank fandtes et \xc3\xb8je, hvori tovv\xc3\xa6rket var fastsplejset. P\xc3\xa5 den m\xc3\xa5de var det muligt at kaste den overbord og dern\xc3\xa6st hale en fyldt p\xc3\xb8s med havvand indenbords. I tr\xc3\xa6skibenes dage anvendtes havvand til stort set alt, hvad der skulle bruges vand til, idet der ombord kun fandtes en begr\xc3\xa6nset m\xc3\xa6ngde af ferskvand."